open-index/open-wikipedia-markdown huggingface dataset:
Stanley Vollant

## Manawan/Wemotaci
**Stanley Vollant** nicw ka wasikatotc pisimw 1965 ka nitawkitc, « maticowe iriniw » Innu ititoskew nete kaki ici pe otcitc Pessamit, pecotcik « fleuve Saint-Laurent Côte-Nord au Québec » kaci pe acterik.
Wirctam ni eki sparitc maticowe iriniw ka nehirowisiwitc iriniw, 1994 ka isparitc « maticowe iriniw ».
Namariw kirowe ocitaw « laparoscopie » ka icinkatcikaterik.

Kaki ici otinkateki masinahikina

Micta mitceniw kaki pe aisparitc, miro kiskermakaniw kirika ka ki wectatc Innu meshkenu (« Le chemin Innu ») ka icinikatcakaterik kirika, ki pimotew neriw otci nehirowisiwok wapanok Kanata ka ici pe tacikertci kitci miro pimatisiritci.
Tecikotc ka awacispan omocoma ki micta kokwetctahiko ka cta miro irapitanik otci ke otci pe pimatisitc. Stanley Vollant minawatc ki icaw ka ici nta kiskinohamasonanionik «Secondaire» kirika «postsecondaire» nete Kepek askik wec epowamici kackihatc kitci masinahikana tapwe kitci mackikiriniwitc 1989 ka nte isparinik nete Université du Québec à Montréal **(UQAM)**, 1994 tca ka ickwa awiketc «diplôme» e kiskinohamasotc otci «étude spécialisée en chirurgie générale». Enko tcani neta ka isparitc wirctam nehirowisiw «chirurgien» ota Kepek askik.
Stanley Vollant tecikotc ki nte matcekew kitci otamirotc Pitcipipon Pisimw nete «Centre hospitalier régional de Baie-Comeau» ka nitokihetc kirowe ki ocitaw neta («Chirurgien général»). Mitato pipona ki otamiro minatc ki icaw 
«chirurgie générale du CSSS de Chicoutimi» ki tca ocitaw ka mowtci miro irapitanik maticowe iriniw nete ka nta taciketc «Hôpital Monfort d’Ottawa» kirika aric ki witcihiew kitci kiskinomakeriniritci kiskinohamakina kirika wir ka tiperitomosan nehiriwosiwa ke ici nte kiskinohamasonanionik nete Université d’Ottawa. 2010 ka isparinik, minatc ki nte ocitaw «coordonnateur du volet autochtone de la faculté de médecine de l’Université du Québec à Montréal. Ocitaw aric krika nitokiheriniw mackikiriw  nete Passamit, kaki ici pe nitowkitc, Stanley Vollant mekwata itotiskew maticowe iriniw nete «Hôpital Notre-Dame de Montréal».
Ka nosinetatc Stanley Vollant e nikickowatc iriniwa kirika ka ici otamirotc micta kackitaw ko e arimowetc. Atita eki mirakaniwitc, witcikateripan ka ici micta kackitatcik «à la présidence de l’Association médicale du Québec», ki nitowemakaniwiw kitci «representer» totowatc 9000 nitokiheriniwok Kebek kape otcitcik, kirika «un siège au conseil exécutif de la l’Association médicale canadienne». Stanley Vollant ki ititoskew «Stanley Vollant a également été membre du Conseil canadien de la santé, membre du Conseil consultatif des sciences de Santé Canada, du Conseil consultatif ministériel de la santé rurale du Canada, du Conseil de la santé et du bien-être du Québec, du Comité d’éthique des sciences et technologies du Québec et de plusieurs autres groupes de travail reliés à la santé».

## Opitciwan

Tipanictawin:E matcectakaniwok‎
Gérard Ottawa

## Manawan/Wemotaci

**Gérard Ottawa**, kaki kiskinohomake iriniwitc acitc eki kicteritak kiskinohomakewiniw, ki wikimew Mariette Niquay. Ki nitawikiw 1947 ka tatopiponkarik ki ponipimatisiw 2005 ka tatopiponkarik, ki otamirotaw kiskinohomakewiniw atikamekw awaca otci Manawanik. Eki otawitcik Eva, Anice acitc Andicha, ki mikockatcitaw okimaw orakonikewiniw kitci otisapitamiritci nikan miro aitowiniw. Ki micta kicteritakosiw tarasak wirctam eki atikamekw kiskinohomake iriniwitc e taciritci nehirowisi kiskinohomake iriniwa.

### Politique

Acteriw kitci masinasotc kaie wir etaciritci kaki pe kicterimakaniwirtci. Omiro mantokasowin, e kispiwatak kekwariw, ki witcitaw mirokiwiniw kaskina iriwiwokw otci. Kaie wir kipe apiw okomawinik tapickotc anihi 14  kaki pe okimawiritci kitci mirokiritci Atikamekw Iriniwa.
1974 ka tatopiponkarik, ki orocawatakaniwiw okamawiciwinik kitci apitc.
1976 ka tatopiponkarik, Gérard Ottawa pitokew okimawinik. 29 e tatopiponesitc kaie wir kipe ockinikiwiw 3 ekipe tacitcik otananik kaki pe okamawitcik. 
Otawia Isidore Ottawa kipe okimawiriwa 1964 nac asko 1968, omocoma Simon Pineshish Ottawa ki okimawiriwa 1934 nac asko 1960.
Mekwatc e okimawitc, ki witcewiko Manawan iriniwa e mawotcihitotcik okimawokw Conseil Atikamekw-Montagnais, ani apitc Kenositc pisimw 1971 ote Opictikoweiak. Omicomeca Edmond Ottawa ki witcewiko, kice iriniwokw eki wicamakaniwakopanen.
Tataw e nico piponkarik e okimakaniwonik ki pitokew okimawiciwinik, 1978, 1980, 1987, 1989, 1991, 1997, 1999, 2001 acitc 2003. 2005 ka tatopiponkarik, enko aci nicomitana acitc nicw (22) pipona e apitc irakonikewinik. Okice omocomipana kipe okimawirikopan 140 pipon otananik.
Ka ickwa atcitakaniwokw okimake masinahikan 2003 ka tatopiponkak, ki pitokew kiapatc okimawiciwinik 4 pipona kitci apitc.

### Gérard, Atikamekw Nehirowisiw

Irikik kape ici otamirotc acitc kape ici mokockatcitatc irakonikewiniw, ki iteritam kitci nikan tipatcimotc eci pasoweritamokopanen, 1996 ka tatopiponkarik.
« kitci mirokik kekwan Atikamekw Iriniw otci. Aka e takok miro kiskinohamakewin, napitc kata nanikaparin kitci mirokitcik Atikamekw iriniwokw, tarasak kata noteckamokw wa ici mihitotcik wirawow tipirowe. Nama sapinakon kekocic etcimatakaniwokw aka orina awik e miro miwotcatc kekwariw. Miro kiskinohamakewin enkoweriw ke witcihikotcik kawi tcimaratcik ke nikaniteritci kaskina Iriniwa acitc Otaskiwow otci.»

## Opitciwan

Tipanictawin:E matcectakaniwok‎
Ghislain Picard

## Manawan/Wemotaci
**Ghislain Picard** enko innu nehirowisiw ota Kepek askik. Anotc okimawiw *Assemblée des Premières Nations du Québec et du Labrador*. 1955 ka tato piponikarik ka nitawikitc ote Pessamit, nehirowisi oteno, *Betsiamites* kaki icinikatek nictam.
1976 ka tato piponikarik, ki kitcipariw e kiskinohamasotc tipatcimoctakewinik. Minawatc memacic ki otamiro kice okimaw arotakanik. Ki wicamiko *Conseil Atikamekw-Montagnais* kitci atoskectawatc. 1983 ka tato piponkarik ki tcimataw *Société des communications atikamekw-montagnais* (SOCAM), enko ka petakokw tipatcimo kitotakan atikamekw otenak acitc innu otenak.
Ka ickwa 6 piponikarik, *Vice-président* ki arakaniwiw kitci itotisketc ote *Conseil atikamekw-montagnais*. Minowatc 1992 ka tatopiponkarik, ekoni ka okimakatakaniwitc *Assemblée des Premières Nations du Québec et du Labrador*, kitci nikanipictowatc nehirowisi okimawa *Québec* acitc *Labrador* askik etaciritci.
Ki witcihiew anihi *Denis Bouchard* acitc *Éric Cardinal* e ocitaritci masinahikaniw.

 
https://fr.wikipedia.org/wiki/ghislain_picard

## Opitciwan

Tipanictawin:E matcectakaniwok‎
Myra Cree

**Myra Cree** nehirowisiw naha, Oka-Kanehsatake pe ototew. Ki kotcitaw kitci arimowetc kotakeriw arimowewiniw. Minawatc ki nti itertam kitci kotcitatc e arimowetc emitcikocic arimowewiniw. 1960 ka pe isparinik ki nti ponitaw e kiskinohamaketc, ki nti otamiro neta kaci arimowanionik. Nicw takoniw e ici arimowetc minatc ki nti otamiro kitotakinik "CKRS-Jonquière", pitama tca eki totak neta e otamirotc ki itakaniwiw kitci masinahikeskwewitc. Minawatc ki nti matce masinactepariw misinactetcitcikanik "Sherbrooke" ka ici actek. 1975 ka nti isparik, ki itakaniwiw wir nictam iskwew ka mitatc kitotakekiwam kaie e masinactetcitcikanionik. Ki itakaniw e micta kackitatc e otamirotc masinactetcitcikanik. Naha tca iskwew ki micta mocak otamirotaw neta otci kotakihi nehirowisiwa Kanesatake ka pe ototertci. 1990 ki wectawokw acitc kotakihi awia kitci takonik «la paix et la justice». Ki micta kackitaw kaie niheriw e wectatc osam e itatisitc aka e cakwermotc enko kirika ka ki micta witchihikotc kitci ocitatcik niheriw. Jean-Paule Nolet icinkasoriwa eki pe otci otamiromikotc Kanata kitotakinik. 13 namekosi pisimw 2005, 68 tato piponesipan ni apitc ka poni pimatisitc.
Charles Coocoo

## Manawan/Wemotaci
**Charles Coocoo**, Matotoson Iriniu tapwe e icinkasotc ka itemkanik « naha ka mitatc kaci mirertcikatek » kewir itataio kaci aimhaniok Atikamekw ota Kepek askik.
1948 ki pe nitokiw, nete Wemotaci, Charles Coocoo wirctam Atikamekw iriniw ki ocitatc kaci miro armwanionik, Broderies sur mocassins (1988). Aska kirika nta otamiro notcimik,  mahapotcike iriniw, mikiamke iriniw, ki otamiro pematcic mikiamriw pisimwa kitci ci miroprinik (1974).
Mitceto ki noksiw kaci misinhactepriwinik Automne sauvage ki noksiw Kebec 1922. Histoire de Sable 2004, kirika Identités atikamekw 2005-2007).
1997, ka misinacteparinik Radio-Canada ki ocitarwa otci wir Second Regard ka cinkatcikaterik. Ki otamiro minatc kiskinomatokomokok Wemotaci e kwetctehietc ka armwanionik kirika kinoptom e misinhikaterik wawitam tca nte eci temkanik, kitci miropritaritci awaca e aimhitisoritci nehirowisiwa kirika ka kiskinomakeritci emtcikocica. « Bénévole social » onotc itoskew kaci pe otcitc skina wec ci pa witchew e aitcotckaterik kekocicriw nete.
Kotc ka cka actakinionik Broderies sur mocassins, ki mitceto nita armwec kaskina wec « dans le monde » e nita armotak atikamekwok e aitotomotcik, misinhotiso kirika kaci misinasotc . Ocitaw otci wir e nta kakwetcimatc ka kiciatisiritci nehirowisiwa otci kaci aimhanionik « spirituelles » atikamekws epomci epe takonik le « catlholicisme ». Ki ispariw « porteur de pipe » matci tca kitaki ocitaw wir kaci aimhasanak weckatc nehirowisiwok ewi oski ocitatc neriw kaci taciketc.

## Opitciwan

Tipanictawin:E matcectakaniwok‎ 
Tipanictawin:Ka kiskeritakositcik
Frederick George Sasakamoose

## Manawan/Wemotaci
**Frederick George Sasakamoose** icinikaso, cri iriniw, Fred aric mocak icinikatanion. Nictana acitc niaran pitcipipon pisimw 1933 ki nitowakiw. Whitefish Lake pe otciw Saskatchewan actew nehe Whitefish Lake, anotc aric Big River icinikatew nehe. Ahtahkakoop ki ici matcekiw kaie otatama acitc otcotcoma. Kinoweritakosiwkamikokw ki icaw ka awacitc kaie octesa. Mekwatc cakitato «ans» neta ki cikew. Ekote nete eki wamakinitc e metwetc « hockey »,  kice ckitapan ni erotc nike ki wicamakiniw eci metwananikw dans la ligue junior de l’ouest. Ki kice pa ckitaw e pa metwetc kaie « les Canucks de Moose jaw ». nikotin tca ki wicamakaniw « dans la LNH, avec les blackhawks de Chicago ». Wirctam tcani ki metwew e nehirisitc « dans la LNH », terak aric mitato acitc peikw « matchs » ki metwew. 1980 otci nac 1984 ki okimawiw nete Sandy Lake. Ekote niapitc eki pontatc e minikwetc kaie ki witciso kitci ki miromatcisitc osam eki totaniwitc nete kinoweritakosiwkamikokw.

## Opitciwan

Tipanictawin:E matcectakaniwok‎
Christine Sioui-Wawanoloath

## Manawan/Wemotaci
Wendake pe otciw **Christine Sioui-Wawanoloath** ote Kepek askik, Odanak ki taci matcekiw. Masinahike iskwew kaie tesinikew, kaskina kekocicicriw ocitaw.  
Ka ponipimatisiritci otawia, ki koski kiweriwa okawia nete Odanak acitc nicto onitcanica. Ekote kaki ici matceketc kaie e tesiniketc. Ki pitikew nictam nehirowisi kiskinohamatowokamikok (collège Manitou) ote Opictikweak. Ki kiskinihamaso e tesinikaniwonik, e masinatcikenaniwonik, kaie ki kiskinohamaso atisokaniw ke mi nosinetatc kaie Moriak. 
Ki otamiro ote Ottawa ka ici masinatcikaniwonik kaie ka natowi kiskeritcikatek tipatcimo masinahikanik nete *Frobisher Bay* acitc Val-d’Or. 1985 ka tato piponikarik, ki nikaniw *centre d’amitié autochtone* nete Val d’Or. Minawatc 1992 nac asko 2002 ki ici matcaw ki otamirotaw iskwewa ko ka nekatcihakaniwiritci "*femme autochtones du Québec*" otci. Minawatc 2002 nac asko 2008, otci ‘’Terres en vues’’. Ki ocitaw kaie tapwatcike awaci wapitcikaniw, "*La légende des oiseaux qui ne savaient plus voler*". *Femme Autochtone (1995), Toloti*. *Présence autochtones* (2003), Natanis. *Le loup des Gouttière (2005)*, *Nanibôssad ôtloka : La lune raconte (2011)*. Kaie pièce de théâtre kimi ocitaw, aniheriw "*Femmes et esprits*" acitc "*Hommes et esprits*". Kaskina sa wiec ki ititoskew. 

## Opitciwan

Tipanictawin:E matcectakaniwok‎
Régis Niquay

## Manawan/Wemotaci
Wemotaci pe otciw **Régis Niquay** Lanaudière itekera. Manawan mekwata tacikew kaie otiskwema Constance Quitich. Newiria onitcanica. «Tokonolove» icinkataniw.
### Ka pe aiciwitc
Nikamo iriniwiw kaie masinaham wir ke nikamotc. Otatamik neriw ki otinam kaie omicomeca kirika okwimesa. Ka ncwaso tatopiponesitc ki matce nikamo. Micta mitcet otenak ki pa nikamo. Opictikweak kaie "Suisse" ki nta metowew kaie «Pinaskin». Nama tepirak nikamo iriniwiw, nta pa ntosew kaie okwimesa. Popopikepitcikan metowakew. Kirowe kitci miro otamirotc, notcimik nta pomitew, ke taci nitotak, ke taci kinopitak, ke taci pamitoneritak. « Atcokoc, Alex, Kosak, kaie e cakwermoian» ki ocitaw. 
### Pitc ka nitawkitc
Ekoni ni apitc Niaran wapikoni pisimw 1968 ka nitawkitc, onotc mekwata niaran acitc peikw tatopiponesiw.

## Opitciwan

Tipanictawin:E matcectakaniwok‎
Joséphine Bacon

## Manawan/Wemotaci

**Joséphine Bacon** icinikaso, Pessamit otciw. Masinahikew kirika masinactetcitcikaniw ocitaw. Nicitina acitc nicto (23) ka wasikatotc pisimw 1947 ka tato piponikarik ki nitawikiw. Emitcikocimo kirika innu-aimun arimowew. Micta mirotakoniw e itasinahiketc. 

Masinahikan ka ki ocitatc
* Uiesh
* Bâton à message
* Un thé dans la toundra

Masinactetcitcikan ka ki ocitatc
* mishtikuashisht
* ameshtuakan

Tato eki pe ocitatc masinahikaniw, ki kanewiw mitcet kekwariw: ka ici mirakaniwitc Kice Okimaw arotakaniskew ka pakitinak acitc Kitci masikahikan Moriak 2014.

## Opitciwan

Tipanictawin:E matcectakaniwok‎
Michèle Taïna Audette

## Manawan/Wemotaci

**Michèle Taïna Audette**, 20 Mikomin Pisimw 1971 ki pe nitawikiw Wabush (Labrador) iskwew ka ici pe otamirotc kiskinohamake irakonikewiniw, nanakatcitaw kirika ka nikanipitc nehiriwisiwa kanata. 
## Opimatisiwin
Ki pe pimatisiw Schefferville, Moliotenam kirika Moriak, ka ici pe otcitc apita nehirowisiw (otatama Gilles Audette kepek iriniwa, otcotcoma Evelyne St-Onge icinikasoriwa innu iskwew) nama wi mirakaniwiripana mikiwamiriw ka ici tacikeritci nehirowisiwa. Ki nikanipiw otci ka mamowinitotcik nehirowiskwewok Kepek (*FAQ*), minawatc ki nte nikanipiw iskwewokw kanata askik (*AFAC*). 2004 nac 2008 ki isparipan kirika kice okimaw arotakan otci iriniwok mamowinitowin kirika kape takocnitcik iriniwok Kepek, masinahike arotakan otci skwewok.
## Ka ici witcihiietc

Kice miro otamiro eki nta witcihietc ka ici kiskinohamatowikamikw wapanaki iriniwok kitci ocitatcik ka ici micta miroparicik otci kiskinohamake irakonikewin nehirowisiwok otci. Ki kaniwewiw kirika "*La médaille du jubilé de diamant de la reine Élisabeth II en 2012*". 2016 ka isparinik, kewir ki witcihiwew ka pe otamirotcik nehirowisiwok otci kirika kiwetinok Kepek, *AANC* eki pe icinikatcikaterik, kawi otamirotatcik "Kaki tcakickatcik iskwewok kirika eki nipahakaniwitcik"

Ki pa witcihiepan ka ici nte kitotakanionik nehirowisiwok kirika kaci pe nantowapitomotcik wapanaki iriniwok, waptcikanik kaci masinihiketcik otci nehirowisiwokw ki tca pe nokoniw "*Télé-Quebec*"

Ki pe kotcitaw kewir otcotcoma eki kotcitartci kitci tepihak, eki ocitatc FAQ, ki pe kwetcitawok kitci minanimotcik niheriw "*Loi fédérale sur les Indiens*", niamariw kecpin iskwew witciatc iriniwa e emitikociritci iriniwa, aci ma naha iskwew kata ki icapan kaci taciketcik nehirowisiwok.
Mekwata ka tacikatek kitci ki arimitakosinaniwok Joyce Echaquan otci, picicikw ki pa witci tacikemew Joyce witcicana e witcihatc e nisawiritci kaie ki witcikapoctowew kaskina otcirowemakana. Ki nokoniw kaie wir e ici kackitatc e otamirotc kaie kewir ki witam tan ke ki ici matcaniwonik nehirowisiwok otci ka icatcik nitokihiewinik.
29 ka tato konakisitc mikomini pisimw ka 2021 tato piponikak, kice okimaw Kanata **Justin Trudeau** ki oramew kitci itipitc ka kice kicteritakok otamirowin *Sénat* ka icinikatek. Ekota ko e taci oreritcikatek ke icinakok kitci orakonikewin.

## Opitciwan

Tipanictawin:E matcectakaniwok‎
Université du Québec à Montréal

## Manawan/Wemotaci
**Université du Québec à Montréal (UQAM)**, enko peikw kitci kiskinohamatowkamikw, Moriak ici actew kanata askik. Mitcet aci nehirowisiwok ki ici nta kiskinohamasowokw. Mitceno kekocic ke ki ici nosinetakaniwokw natowi kiskeritamowin. 

## Opitciwan

Tipanictawin:E matcectakaniwok‎
Sainte-Famille-de-l'Île-d'Orléans

**Sainte-Famille-de-l'Île-d'Orléans** oteno Kepek askik ici actew, Kanata. Irikik e tacinaniwok 938 (2016).

Tipanictawin:E matcectakaniwok
Tipanictawin:Otenowa
Saint-Pierre-de-l'Île-d'Orléans

**Saint-Pierre-de-l'Île-d'Orléans** oteno Kepek askik ici actew, Kanata. Irikik e tacinaniwok 1 993 (2016).

Tipanictawin:E matcectakaniwok
Tipanictawin:Otenowa
Scott Pien-Picard

## Manawan/Wemotaci
**Scott-Pien Picard** icinikaso, Sept-Îles pitc ka nitowakitc, nikamowiniw ocitaw nete ka ici taciketc Uashat Mak Maliotenam.  Innu nikamowiniw ocitaw enkoweriw wir oniherimowin. Ka nti nikotwaso piponesitc nictam ka matceketc e nikamotc otenamik. Mocak ki micta witcihiko nehi ka icinikasortci nikamoriniwa Maten kirika Kashtin ka awaciwitc, ekode nepitc kamicta sakitatc nikamowiniw. Ki ocitawok masinactetcikancic riw « Le Rythme 2 » icinikatcikateriw Moriak ki taci ocitawok kirika Samian ni apitc 2015, kirika ki icaw ka ici mawtcihitonaniwonik « Nikamu Mamuitun » nehirowisiwok ka ici motcihitotcik kirika tca "Allochtone à la Petite Vallée" ni apitc 2017. Aci piciciwk nanokosiw kitci pa nikamotc nahan Scott Pien-Picard kirika micta mitceniw kaki ici pa ahicatc askik ota Kebek. Nictam onikamowin nete ki taci ocitaw Maliotenam mikiwamicicik ka ici nikamonaniwok "Studio Makusham" icinikatcikateriw niheriw. Florent Vollant icinikasoriwa ka micta witcihikotc nikamowinik itekera, mitcetiriwa kaki pe witcihikotc. Mitwi Kim Fontaine, Ivan Boivin-Flamand, Réjean Bouchard, Louis-Philippe Boivin kirika Mathieu Mckenzie.

## Opitciwan

Tipanictawin:E matcectakaniwok‎
Michel Canapé

## Manawan/Wemotaci
**Michel Canapé** icinikaso, Pessamit pe otciw Côte-Nord itekera. Ka micta awaciwitc ki pontaw e kaskinohomasotc notcimik  kitci nta witci tacikematc omocoma kaie okoma kitci pepa kokowetcitatc e atosketc kaie e wepihapetc. Kape awaciwitc kipe kokowetcitaw e popokepitciketc kaie octesa Éric kaie Andy Canapé, ki ocitawok peikotenik Petapan ka icinikaterik, aci weckatc neki ka itatcik, kiapatc kaie anotc.
Nac 2008 ki paminotertam kitci matce nikamotc wircike e emtcikocimotc « Mille après mille » icinikateriw nicta aki ocitatc mina « Celle que je cherchais » kotikeriw icinakateriw, nicto irikik ki icitaw « C’est ma tournée » eko neriw pomtcitc eki ocitatc. Mitcet wec kipa wicamakiniw kitci nta nikamotc mitwi Manawan kaie Sept-Îles « Festival » ka icinikaterik. Minatc nac 2010 misotc wircike e nikamotc pekon kiapatc nta nikamo « Petapan » kaie kaskina octesa Andy kaie Éric ka icinikasortci.

## Opitciwan

Tipanictawin:E matcectakaniwok‎
Université de Sherbrooke

## Manawan/Wemotaci
**Université de Sherbrooke**, enko peikw kitci kiskinohamatowkamikw, Kepek ici actew kanata askik. Mitceno kekocic ke ki ici nosinetakaniwokw natowi kiskeritamowina.

## Opitciwan

Tipanictawin:E matcectakaniwok‎
Kateri Tekakwitha

## Manawan/Wemotaci

**Kateri Tekakwitha** 1654 ka nitawikitc, Osserman icinikateriw kaki taci nitawikitc. «lys des Agniers» ki icinikaso aska tca Kateri icinikatakiniwiw. New tca ka pe tatopiponesitc ki niporiwa onikihikowa osam eki akosirtci. Kaie wir tca ki akosiw nama tapwe ki otci waptam acitc ki micta icinakosiw otactamikok ekotca eki icinikatakinitc «Tekakwitha».Minawatc ka iti asitatisitc, ki itiko ka kanowerimikotc kitci oramatc ke nipowitc, nama tca kitci ici mireritam kitci nipowitc kitci ni omisimawitc. Mitato acitc cakitato tca katatopiponesitc, ki icaw aimhemikiamik Kahnawake ka ici acterik. Minawatc ki nti omismawiw acitc kotikhi iskwewa. ekote e ki ici aritsotc kitci aimhatc, kitci mihatc kiceriniwa acitc kokominaca kirika ka akosirtci. Wir tca nictam nerowisiw eki pe omismawitc.1677 ka pe isparinik. ka ickwa icatc kitci omismawitc. Ki ntowertam kitci omismawitc nete ka ici taciketc. Mitato acitc nicowaso ka wasikatotc pisimw 1680 ka poni pimatisitc, nictana acitc new tatopiponesipan. Ki micta miro makocicipan ka nipotc ki itewok kotikik omismawok. Ki mamaskatciparin ka ickwa piponpimatisitc, mocak ki takon e aimhaniwokw taci ka ici rikwaskatakaniwitc.

## Opitciwan

Tipanictawin:E matcectakaniwok‎
Wapikoni Awashish

Wapikoni Awashish, wemotaci otciw. Ni apitc ka nitawkitc 30 mikomini pisimw 1981. 30 wapikon pisimw 2002 ka apitcicik, micta otapaniw e ki tapwaskahatcik osam e micta opowopiterik e ki nikickamawokoponen otapaniw nete meskanak 25 ka tatosinatek Capetciwotakanik e icawakoponen. Louise Awashish ki icinikasoriwa okaia. Mocak ki pa witcihiew kekociciriw e wectakanionik otenamik. Kaie ki icaw ka ici kitimakisitcik otaticikewiniwakw e nta witcihietc. Ka ocki pimatisitcik ka mamowinitotcik kaie ki micta otamirotaw. Epowamici nipotc, otamirokopon CNA kitci cowatc icinakonik ka ocki pimatisitcik kitci wectatc e mawotcihitisotcik. Ekote e otciparik Wapikoni mobile wetci ki icinikatek, kewir neta e ki micta witcitatc.
César kirika otcimankan

## Manawan/Wemotaci
**[https://www.onf.ca/ Office nationale du film] (ONF)** ka ki wectatc kitci nokosihakaniwitc César Newashish mekwata e ocitatc wikwas tcimaniw. Enko nahwe Alanis Obomsawin e ki masinacteparihatc. César et son canot icinikateriw omasinactetcitcikan. 

## Opitciwan

Tipanictawin:E matcectakaniwok‎
Kimiwon

vignette|E kimiwok
Enko nehe peikw ka aicikicikak e pa pikitik nipi oskok e otcipirik. Mitceno aitewina nehe mia ka icinakok e kimiwok. Mitowi ka kimiwonesiwok.
Sokispon

vignette|alt=|E sokispok
Enko nehe kotak e aicikicikak mekwatc e kisinak kaie e koniwok. Mitcet awesisak meckotatisiwok ni apitc e aicikicikarik.
Rotin

vignette|E rotik
Enko nehe kotak e icikicikak tataw e mitci kicikak matci kaie e miro kicikak. Kisinarowew kekotc kicitamorewew.
Pauline Johnson

## Manawan/Wemotaci

**Pauline Johnson** Ki pe nitokiw 1861, kitca pe ponimatisiw 1913 Ka ckitatc e armwen kitci petwakinitc kirika ocitaw tcida keci nta armwetc kaskina wec. Pauline Johnson (Tekahionwake) micta miro skermakiniw e ocitatc miro armwewiniw otci nehirowisiwira. Otanisa nehi George Johnson, okimawa nataweritci, Pauline Johnson mitceniw e ocitatc misinhikaniw ckweca krika iskwewa e armomatc, micta tca kackitaw kitciki cta tapwetakonik. Atita kaki ocitatc ki nokoniw "Songs of the Great Dominion" (1884) W.D. Lighthall kaki ocitaritci, wirctam eki otapinikaterik "canadien-francais" kirika nehirowisiritci awika. Pauline Johnson kaskina wec ki pa aicaw Kanata, Kitci mokoman aski kirika "Angleterre" kitci pa waptarietc kaki masinhiketc. Kaki ocitatc misinhikaniriw otci kitci petakonik kitotakanik kekwariw e mirotakonik kirika terak eki misinhiketc micta sakhakiniw e aitotak emitikocica.

## Opitciwan

Tipanictawin:E matcectakaniwok‎
Francis Verreault-Paul

## Manawan/Wemotaci
**Francis Verreault-Paul** icinikaso. Mashteuiatsh otciw. Roberval ki nitawokiw, nicto mitana acitc nicw tatopiponesiw. Esko 2003 tohetc (cocokwataha iriniw) itotiskew. Ki icaw kice kiskinohamatowikamikw, Moriak nete (Université McGill). Angèle Verreault icinikasoriwa okawia kirika Bernard Paul otawia. Nicto taciriwa octesa acitc ocima. Jean-Simon Verreault kaie Isaac Verreault-Lambert icinikasorwa ocima.

## Opimatisiwin
Ki tohe iriniwiw kaie kitci okimawinik ici otamiro. Nicowaso Wapikon Pisimw 1987 ka tato piponikarik ka nitawikitc nete Roberval, Kepek askik, nete tca Mashteuiatsh pe otciw **Francis Verreault-Paul**.  
Micta mitceniw eki ici metwetc, mitwi neriw LHJMQ, Saguenéens de Chicoutimi ki witcimetowemew, kirika neta *LAH*, B*ears de Hershey* ki witcimetowemew kirika tca *ECHL* ki ici metowew, *Condors de Bakersfield* ki witcimetowemew. 
Ka ickwa ponitatc e tohe iriniwitc, nte itekera ki ici matcaw okimawinik ki tca arotakiniwiw *cabinet de l'Assemblée des Premières Nations du Québec et du Labrador* nico pipona irikik. Akokatcic pisimw 2025 ka tato piponikarik, kitci okimawinik kepek otci ki posiw e tapickowatc Ghislain Picard, 33 pipona irikik eki apiritci.

## Opitciwan

Tipanictawin:E matcectakaniwok‎
Pamatohowin Tapiskwan Sipi

**Pamatohowin Tapiskwan Sipi** (français : *Expédition Tapiskwan Sipi*) tato pipona wectakaniwon anihie e nicto tenowesitcik Atikamekw Nehirosiwokw, notc ka awiciwitcik otci niheriw, kitci ki kiskeritakik tan kaki pe ici pimatisiritci weckatc omocimiwawa kirika okomiwiwawa. E irikwaskimikak atikamekw aski, Opitciwonok e otci matcehotcik nac Wemotacik e itohotcik minawatc Manawanik e pe takocahotcik,. 

## Expédition des Grands Aventuriers
Ekoni apitc ka tatcik e ki pamatohotcik 2021 ka tatopiponikak mikomini pisimw. Atita Opitciwan ki otci matcehowokw, 14 matakaniw ki tatiniw nac Metaperotin kitci ki takocahotcik Kepek. Kirowe aric ki pitcariw Tapiskwan sipik e matohotcik nac (Kitci sipi).
455 tca ki asatcariw irikik e ki mickatcik e witcitatcik aniheriw ka cikeritcikaniwonik kaie aka wewerita ka totowakaniwitcik nehirowisiwokw kirika kitci mocak makowerimakaniwitc Joyce Echaquan kaie awacak aka wiskat e ki otci kietcik ot atacikewiniwak.

## Masinasowina

Natisinahikaniwoc:Tapiskwan 4.jpg|Ka pe macakatcik ka ki pa pimatisitcik Atikamekw askik.
Natisinahikaniwoc:Entrevue de l'expédition Tapiskwan sipi 2019 - 03.webm|Entrevue en langue Atikamekw. Les jeunes originaires d'Opitciwan s'expriment sur l'expédition Tapiskwan sipi 2019.
Natisinahikaniwoc:Entrevue de l'expédition Tapiskwan sipi 2019 - 02.webm
Natisinahikaniwoc:Entrevue de l'expédition Tapiskwan sipi 2019 - 01.webm
Natisinahikaniwoc:Expédition Tapiskwan sipi 2019 - 02.webm
Natisinahikaniwoc:Expédition Tapiskwan en 2016.jpg|Portage à Dam-A de l'expédition Tapiskwan sipi 2016


## Notes

## Voir aussi
### Articles connexes
* Atikamekw
* Rivière Saint-Maurice

### Liens externes

* L'Écho de Latuque :Tapiskwan Sipi : renouer avec les traditions ancestrales
* Youtube : Masinactetcitcikanicic
Bébé Yoda

## Manawan/Wemotaci
Nama orina weckatcic wetci arimomakaniwitc nahwe irinikanicic ka nokositc masinactetcitcikanik. Notc orina apiciciw kirika opiawiw. Kaskina kekat nehirowisiwok wi otapakonewokw anihi **bébé Yoda**. Ka ki tca totakik ockinikiwok; Alexandre Nequado, Sipi Flamand, Thomas Niquay-Ottawa, Jemmy Echaquan-Dubé, kirika Maïlys Flamand, Marie-Christine Petiquay ki masinahamowewokw peikw innuskwewa Mélissa Mollen-Dupuis e wi witamowatcik aci e ki oreritak **bébé Yoda** taci ke otci tiperitakositc, kirika aric e arikahatcik. Ekota tca Manawanik ke ici masinasotc e otcitc kirika kitci tiperitak kakitoweritamowiniw kitci ki witcihatc manawaniriniwa.  
Ekoci nta kinowapitamokw taci ka ici arimomakaniwitc. Mélissa Mollen-Dupuis ka ki nictam icitacahamowakaniwitc masinahikaniw Radio-Canada kirika kotak kitotakanik ki otci arimotcikateriw e ki otitakotc masinahikaniw.
Ekote sani, tepirak e mireritakik nehirowisiwokw e arikamitotcik tapickotc. Mocak ekote e icinakositcik tapickotc e papitcik, e mirerimitisotcik. 

Tipanictawin:E matcectakaniwok
Tipanictawin:Ka kiskeritakositcik

## Opitciwan

Tipanictawin:E matcectakaniwok‎
Opitciwan

**Opitciwan** oteno atikamekw Kepek askik ici actew, Kanata. Irikik e tacinaniwok 2 937 (2016).

Sipi e ici arakckak esko eki ocitakaniwok Barrage Gouin(La loutre), okitc sipik Saint-Maurice.

Opitciwan icinkatcikatek peikw oteno. Epomaci ocki askionik 1935, nehirowisiwok ki nantowapamewok Louisa, awacic nikotwaso tato piponesikopon, e ki pa onicik notcimik kinecic. Micta kisinarikopon e nipa tipiskarik. Mitcetc awia tepitewatokopon e natwi miskowakaniwitc anaha ickwecic. Ekoni ka ici iteritak anaha awacic kitci amatciwet e ici matanarik. Ki matca wec ispariniw kekociciriw, pecitcik epa nanipowitc, pirecica, e tca itikokoponen nama a ni kika ki kiwan kircike? Mah, itekopan Louisa. *Kika kiweritin itikokopan* anihi pirecica. Mia awia e acikitciwepinikotc otitamanik itikera, e tci mi takocinokoponen omikiwamakw. Ka kieskwepariho  e wi mamatc awinihi ka totakotc, nama wamew. Nama ni motatan konik itatisokekopan Louisa, nama kaie ni sikatcitai kaie nama ki koctatcitai. Jérôme, onicocana, nisitwinakosikopon e arimeritak, picicikw osapikopon sapwakanik e pehatc. Erotc maka wamekopan epe sakieritci, itekopan maka : Aci Louisa. Tecikotc cenam ickwatemiriw naha tcotco wamew otanisa, epwamci pitiketc, powicimew kona e apiritci otacikanik. Kwetcimakopon otanisa naha tcotco : "awin eki pe kiwerisk?" Naha otananik ka pe nanipowitc. Aka tca awia e tarikoponen otananik. Kinecic mamiskatieratamokopon e tca aiamihakoponen, aka tca ko tapwe ni e totamokoponen. Naha tca makatewokorew ki kiskeritam aniheriw atisokaniw, mocak tca ki mikwiwasimew opitcioneriniwa .   

## Masinasowina

Natisinahikaniwoc:Panneau directionnel bilingue Obedjiwan-Opitciwan.jpg
Natisinahikaniwoc:Réservoir Gouin à Obedjiwan (2).jpg
Natisinahikaniwoc:Éléments architectoniques sur une maison d'Obedjiwan.jpg


## Ka kiskeritakositcik
* Pien Cako Chachai
* Cécile Mattawa
* Constant Awashish
* Paul Mequesh (otatam)
* Joey Awashish
* Simon Awashish
* Nérée Chachai

Tipanictawin:E matcectakaniwok
Tipanictawin:Otenowa
Miskomipectan

vignette|Ekote e icinakok e ickwa miskomipectak
Enko nehe kotak e ici kicikak e kisinak kaie e kimiwok. Napitc micta mirowacin e icinakok aric koctatikon e ocacak mictahi kaie e miskomiwok kaskina kekwan orowitimik ka actek.
Weckatc ot icinikasowiniwaw atikamekokw nac anotc

Ni apitc ka mi tato piponikak 1950, Kanata kice okimaw ki mameckotcipitam e icinikasoritci nehirosiwa kitci ki nihi tapwatcikaterik. 

## Wetcipariki
Sesekan

## Manawan/Wemotaci
vignette|Ekote e icinakositc miskomicic ka ki papikicik
Enko nehe kotak ka icikicikak e papikicik maskomi. Kimiwon e kicitamorek e itactak icpimik nac miskomiparin nehe nipi ekotca e papikicinitc maskomicic.
Kimiwonipectan

## Manawan-Wemotaci
vignette|Ekote e icinakok e kimiwonipectak
Enko nehe kotak ka icikicikak kecpin e ickwa kimiwok. Noski ocpiparin nipi ekote e icinakok e kockowok.
Pikoteskirowew

## Manawan/Wemotaci
vignette|Ekote e icinakok e pikoteskirowek
Enko anihe kotak ka ici kicikak e koniwok mekwata.  Ekote e icinakok kecpin e micta rotik e tca ocpapacinitc kon.
Tipiskaw

:*[[E tipiskak]]*
## Manawan/Wemotaci
vignette|E tipiskak
Enko anihe ka itoniwokw aci e ickwa pakicimotc pisimw, kiskitipiskaw kaie e sakasiketc tipiski pisimw kaie atcokocak e mi nokositcik. Nipaniwon ani apitc, tawok ka nipa otamirotcik nac e wasiarik.
Kon

vignette|Ekote e icinakositc mia kon
Enko ka papikicik kecpin e nte pitcipipok e matce kisinak. Nipi ka mawtce miskomiparik ekotca nac sokipok.
Rikoskon

Enko nehe ka icikicikak e rikowactak osko e nikeckowatc pisimwa. Matci nte kimiwon kecpin ni e icinakok orowitimik.
Sokipok

vignette|E ickwa sokipok notcimik ekoni e icinakok
## Manawan/Wemotaci
Kon e pakicik ekoni e itoniok. Atita itewok "sokispon" aric ma Wemotacik kirika Opitciwonok ekote e itetcik. Weckat kice iriniwok, kokominacak ekote ko e itewakoponen. Sokipon kecpin kon a e pakiciniritci askik e piponik e mi kisinak kaie e takaiak orowitamik.  

## Opitciwan

Tipanictawin:E matcectakaniwok‎
Carey Price

## Manawan/Wemotaci
**Carey Price**, nete Anahim Lake (Colombie-Britannique) ki taci nitowakiw 16 otatakon pisimw 1987. Tohe iriniwiw , nikaiepohohew tohana. Dans la Ligue Nationale de Hockey nictam ki taci metowew, ki witcimetohemew les Canadiens de Montréal.
Nete ki taci matcekiw Anahim Lake, apicacin nihe aski kiwetinok nete tikera(Colombie-Britannique) Carey Price acitc ocima Kayla kirika onikihikowa Lynda acitc Jerry. Okimawirowa otcotcomiaw Ulkatcho aski kirika wir nictam iskwew kaki positc okimawinik nete Colombie-Britannique. Otatama  tca «orienteur » kirika kaskinohowew ka nikaiapohoweriniritci « des Américains de Tri-City ».
Niaran tatopiponesipan nictam ka kwetcitatc e tohaniwok. Otatama ko kaskinomakopan. Patoc tca cakitato ka tatoponesitc nictam ka ititohetc. Miparitcike okaromipan ka miremikanik, ka miremikanik ko iciwirikopan e nta tohetc. Kecpin e mitcikicikarikipan nama kitaki apitcitapanak ka miremikanik , otapaniw tca apitcitapanak e icirakaniwispan e nta tohetc awacamec aric ko nikotowaso tipahikanicic ko miparipanak.
Otatama kirika ki metowerowa nete aric « Flyers de Philadelphie », nama aric wiskat ki otci kackiho kitci icatc « dans La Ligue Nation de Hockey ». Kayla icinikasoriwa ocima acitc otcotcoma Lynda. Shane Doan icinkasoriwa ka tcirowematc kirika Keaton Ellerby ekote pekon kewirawow e ici tohetcik « LNH ». Carey Price kirika Angela Weber ki nipowiwok ani apitc 24 otatakon pisim 2013, Ki tariwa onitcaniciwawow ki niciriwa. Nictam otanisa Liv Anniston icinikasoriwa. Minawatc nehi pamitcitc Millie icinikasoriwa.

## Opitciwan

Tipanictawin:E matcectakaniwok‎
Marcel Petiquay

## Manawan/Wemotaci
'
**Marcel Petiquay** Atikamekw iriniw, wemotacik otciw. Ki wa witam tan eki ici matcihakaniwitcik nete awacak eki ici matcerakaniwitcik kitci kiskinohamakaniwitcik warowik. Nikotwaso tato piponesikopan ni apitc 1958 ka tato piponikarik, Amos itekera, mekotekorewok mitawakopan aniheriw. Peko pipona rikik kitacikew neta minawatc peikwakamik ki itatikerakaniwiw mitato acitc peko pipona (11) kitacikew. Ekota e otciparinik e witcihietc kitci mirerimortci kaki icaritci awacak eki ici tacohakaniwiritci kitci ki cowatc iterimoritci. 2007 ka tato piponikarik ki orasinaham masinahikaniw Ma Petite Valise du Pensionnat, otatcokan eci matisitc eki waneritamihitisotc, eki wisakeritak kirika nac eki mi natokohotc. Nehe masinahikaniw nokohitiso eki kiwe witcetonik kirika eki mackowehisiw, kirika eki wapterietc nehe itewin. Kiwe witcewitowin Kanata askik itekera. Anotc, Marcel Petiquay nisitowinowakaniwiw pekatc kitci motaniwonik nehirowisi askik. Neheriw otatisokan mironokoniw kinec kitci kictertakonik ka wi ici ntokohotcik.

## Opitciwan

Tipanictawin:E matcectakaniwok‎
Laura Niquay

## Manawan/Wemotaci
## Opimatisiwin
Wemotaci pe otciw **Laura Niquay**. Onikihikwa Ernest Niquay kaie Emma Petiquay icinikasoriwa. Tariwa peikw otanisa (Anaïs). Micta mitcetiriwa otcirowemakana e metwakeritci papawapikepitcikaniw kaie e nikamoritci. Ekota e otciparinik, otaia e ki wapitaritkotc e metowakaniwonik. Annie Basile kaie Georges Niquay icinikasoriwa otaia onikihikwa. Okawiwa onikihikwa Gilbert Petiquay kirika Jenny Iseroff. 
## E ititosketc
Nikamo iskwew micta kaie kackitaw. Masinahike nikamowiniw ocitaw. Pacitc o’nikamohin kirika o’papawapikepitcikan,  matanowew o’tarimowewin otci nanakasomiwewin, asperimowin kirika aka kitci otci ponitaiekw ka ocitaikw kitci ki ickwa wikamekw misawatc e micta arimak. Nirctam o’masinasowi nikamowin, Waratanak, 2015 ka orowiparinik. Nanac kirowe ki iti kackitaw e nikamotc. 8 cowertcikaniw ki kaneiwiw *Festival Vue* otci "La Relève en 2018" ka icatc kirika kitciwe kekocic ki mirakaniwiw Gala Teweikan 2017 ka icatc otci tekaci otamirowin kaie witcihiwewin. Wirctam nikamo iskwew e ki nta nikamotc nete *Francofolies* 2011 ote Moriak. Wi nataweritam kitci ki otitickwatc awaca kaie kitci ki arimotamekw kekwan ni ka arimipariekw mitowi nipahitisowin, matci mackiki kirika ka nti isparik pimatisiwin askik. Micta miro witcihiwew osam o’nikamowin kitci ki wapatarietc kicteritamowin otci otenam kaie aka wiskat kitci ki niporitci. Enko ke nosonehikospan ockinikiwa acitc iskwewa otitawinik. Ocki ka pamatisitc iskwew.
## E ki ici nikamotc
Ekota ota e ki nokohakaniwitc **[https://www.youtube.com/watch?v=RQa0RMThduE TAM]** icinikatepan anihe masinactetcitcikanik **[https://www.aptn.ca/fr/ APTN]** e ki matcetaspan *Luc Vincent-Savard* wendake iriniw. 
## E iti aitatc
Ki wirakaniw owe 21 kakone Pisimw ka tatokonakisitc kewir neta *Gala ADISC* neta mia ka mirotakosiritci otekerepima owe ki pe pipok - Nehirowmowina kaie nehirowisiw ka metowetc 2022 otci.
Ni apitc 6 atikamekw pisimw ka tatokonakisitc 2022 ka tato piponikak ki kanewiw *Gala ADISC* ka coweritakositc nehirowisik nikamo iskwew ohwe e ki pe piponikak. Kaie ki kanewiw ocki otekirepima otci ni apitc 2 atikamekw pisimw ka tato konakisiritci 2022 ka tato piponikak. 

## Opitciwan

Tipanictawin:E matcectakaniwok‎
Samian

## Manawan/Wemotaci
Samian, Samuel Tremblay icinikaso, 11 mikomin pisimw 1983 ka nitawikitc Amos Kepek askik, nikamo iriniw. Nehiromo e nikamotc kaie emitikocimo.Ekote ote kaki matce nikamo iriniwitc, nac asko kaskina waiec eki pepa nikamotc. Kaskina waiec ki matce kiskerimakaniwiw enkoweriw tca ka ki witcihikotc kitci ocitatc onikamowin nete Europe, France, Espagne, Finlande, nete aric kaie itekera Chine.
Ka kitciparitc
Samian nete ki nitawikiw Amos, Pikokan ki ici matcekiw kirika kaskina waiec ota Kepek askik. Emitcikociciriwa otawia, okawia tca nehiro iskweiriwa. Nictam ki kiskerimakiniw ka ocitatc micinactetcitcikaniriw neta wapikoni 2004, minawatc neki kaie Loco Locass. 2005, Samian micta mitcet ki takoniw ka ki ocitatc kirika l’office national du film du Canada, le ministère des affaires indiennes kirika le Réseau de télévision des peuples Autochtones. Ki micta ntowerimakaniw kitci masinahiketc aka kitci pakitinikatek e kaskinohomasonaniwokw, du SIDA kaie ka arimihikonaniwokw e coria metowaniwokw. 2006, ki kanehiw ka mawotci mirowinakonik o masinactetcitcikan ote Festival des peuples unis à Pau en France, aniheriw clip courage ka icinikatak. Ki nikamo epwamaci Florent Vollant, Kashtin nikamoriniw, nete au Festival. Wirctam ka nehirowimotc kaie ka emitikocimotc e nikamotc. Kata mirowacinopan kitci skinowamikotc nehirowisi ockinikiwa. Ki micta iti kaskerimakiniw aspin ka icatc  Festivoix d’Amériques. Ki wamew nehi Anodajay minowatc ki masinaham aniheriw nikamowiniw La Paix des Braves; arimotcikatew Paix des Braves, enkoweriw nictam onikamowin kaki micta witcihikotc kitci kaskeritakositc. Ki wicamiko anihi Loco Locass kitci nikamotc aniheriw onikamowin ote Place des Arts de Montréal.
Samian ki ocitaw nictam onikamowin 13 atikamekw pisimw 2007.

## Opitciwan

Tipanictawin:E matcectakaniwok‎
Robbie Robertson

## Manawan/Wemotaci
**Robbie Robertson** Kanata ki taci nitowakiw. 5 mikomini pisimw 1943 Toronto otenak. Ki nehiro iskwewiriwa okawia. Metowe iriniwiwa otawia, eki tca ponipimatisiritci ka micta awaciwispan. Otcirowemakina ki kaskinamako nictam e totcikatek e popokepitcikaniwonik. Mitato acitc nikotwaso tatopiponesipan ka otapimawakaniwitc peikotenik Ronnie Hawkins tacikepan neta kaie wir, micta miro kaskermakaniwiw anohowe Ronnie Hawkins rock ‘n’ roll. Micta meckotcipiriniw niheriw peikotaniriw kaie new mikitiniw, Hawkins kaie Robertson : « LE BATTEUR » Levon Helm, « LA BASSISTE » Rick Danko, « LE CLAVIÉRISTE » Garth Hudson kirika « LE PIANISTE » Richard Manuel, kackitapanak kitci metowaketcik kotakeriw « INSTRUMENT » kaie ka nikamonaniwonik.
Ka mi ickowapirik 1963, The Hawks icinikatcikateripan aniheriw peikotaniriw, « INDÉPENDANT » mi ispariwok Robbie Hawkins wa. 1965 ka imi isparik, ki notci nikeckatook Bob Dylan na kirika minawatc août ka imi isparik « DANS LA MÊME ANNÉE UNE TOURNÉE ÉLECTRIQUE » (Bob Dylan ki icaw ka ici nikamonaniwonik « L’ÉVOLUTION RADICALE » okitotakan otci ote itekera « FOLK » minawatc « ROCK ». The Hawks mi ispariw The Band kirika ki nikamowok « EUROPÉENNE » minawatc new akokatcic pisimw nac asko nictana acitc nicowaso wapikoni pisimw 1966.

## Opitciwan

Tipanictawin:E matcectakaniwok‎
Angela Sidney

## Manawan/Wemotaci

**Angela Sidney** icinikaso,Tagish iskwew ki micta micariw opimatisiwin e kanoweritamospan weckatc atisokaniw. Micta sakitapan e ntotwatc onikihikwa kaie otcirowemakana e micta kaskinohomakospan tan e otciparinik  otarimowewiniwaw, tan e totamowakopanen e nimiritci. Ki kaskinohomowew awaca kitci kaskinohomakeritci. Eki totak tca aka kitci onitatcik otarimowewiniw ki ocitaw « les linguistiques et anthropologues » kitci nandonikaterik. Ki icaw kirika kitci ntotcikaterik otatisokan kirika otapwatcikewiniw nakamowiniw e acterikipan neta, tapwatcikanicic kirika icinikasowina Tagish.

Ani apitc 1986, Angela Sidney enko anowe nictam iskwew Yukonnaise ka mirakaniwitc kitci masinahotisotc masinahikanik, nictam iskwew kaki micta kackitatc e kanaweritak  otarimowewin kirika otatisokana kitca kimisinotiso dans l’Ordre du Canada. Ki micta kackitaw e kaskinomwatc witc awaca aka kitci onitaritci otisowiniw. 

## Opitciwan

Tipanictawin:E matcectakaniwok‎
Iskwé

## Manawan/Wemotaci

**Waseskwan iskwew**, Meghan Meisters tapwe icinikaso, 1987 ka nitawakitc. Nikamo iskwew, tapisinaham nikamowiniw kaie militante cree, dénée et irlandaise. Ki ntiemakaniwiw otci Prix Juno osam eki micta sakitakaniwonik onikamowin irikik peikwo pipona. Kaie kekat ki kaniewiw peikw Prix Junos de 2018 pour son deuxième album *The Fight Within* ka icinikatcikaterik.
Winnipeg, Manitoba pe otciw nete aric Los Angeles, New York kirika Toronto kipa aitacikew onotc tca Hamilton, Ontario tacikew.
Ki orowipitam nictam tekarepa Iskwé ka icinikatatc en 2013.

## Opitciwan

Tipanictawin:E matcectakaniwok‎
Jemmy Echaquan-Dubé

## Manawan/Wemotaci

Atikamekw nehirowiskwew, Manawan otciw nahowe **Jemmy Echaquan-Dubé**. Nicitana acitc niaran nikikw pisimw 1993 ka nitawkitc. Enkonehi peikw otaniskotape osima César Newashish tcimanikeriniw kaskina wiec ka ki ici kiskeritakositc e rikikwaskimikarik ota askik. 
Ekota e ki taci nitawkihakaniwitc epowamici Joliette itatiketcik ka 6 tato piponesitc, otcotcoma kirika e nictiritci ocima aric ma ka mitato tato piponesitc ki koski itatikew Manawanik kitci arimowetc atikamekw nehiromowiniw. Ki nta kiskinohamatiso **Cégep de Trois-Rivières**  Metaperotin ka ici actek kitci kiskinohamatawkamikw, kaskina kekociciriw sakitaw e nosinetatc mitowi ka masinatcikaniwok, ka nakowi icipekahikaniwok, masinactetcitcikan ka wectakaniwok, ka nikamonaniwok kirika niminiwiniw. 
Ki wectaw masinactetcitcikaniw, mitcet ki otamirotaw oreritamowiniw kaskina wiec. Mamirew ko kirika ka wapisiritci tipatcimowiniw kitci ki miro kiskerimakaniwitc awin naha nehirowisiw nete tca ka icatc ka ici kictapatak nehirowisiwin pimatisiwin otci **ONU** ka icinikatek ni apitc 2017 kirika 2018 ekota e ki otci mamitoneritak otci ka awaciwiritci kitci kiskeritamoritci tan ke ki ici mamitoneritakik otci wirawow kitci ki kecko nikanitcik kirika ka ici iteritakositcik.
**Office nationale du film (ONF)** ki otamiro mamacic anotc tca aci otamiro otci ka awaciwiritci **Réseau jeunesse des Premières Nations du Québec et du Labrador** ka nikanictowatc. 
Mitcet kekociciriw wi otamirotaw kiapatc, kitci orasinahak masinactetcitcikaniw kirika nikamowiniw. Ekota aci anotc e ici nokositc **La fugueuse** (ocimo iskwecic) e metowetc, Daisie Flamand icinikatakaniwiw neta masinactetcitcikanicik. 

## Opitciwan

Tipanictawin:E matcectakaniwok‎
Kenojuak Ashevak

## Manawan/Wemotaci

**Kenojuak Ashvak**. Micta miro tesinike iriniw inuite. Ki pe nitokiw maskomiwokiwamik minictikok Baffin, Kenojuak Ashevak ki matcekam e tesiniketc 1958, kotc eki miskaterik otci masinahike iriniwa okimawa. Kitca micta sakihakaniw otci kotakik ackime iskwewokw, kitca kewirwaw micta iti miro kaskerimakaniwowkw. Kaki ocitatc ka micta kirowe kaskiretcikaterik, *The Enchanted Owl*, Cape Dorset eki ocitaritci 1960; ki koski ocitakiniwiniw aniheriw 1970 kitci nokonik otci mitato mitana kaci taciketcik kitca kaskina wapatcikateriw kaki tesniketc. Kenojuak Ashevak ki tacikew micta kinec e pimatisitc "Cape Dorset", ekote mitcetiriwa onitcanica kirika osima. E micta pe miro iskwewitc, kiapatc onotc micta sakihakiniwiw eki pe aititosketc otci mitcet ackime iskweowkw.

## Opitciwan

Tipanictawin:E matcectakaniwok‎
Francis Pegahmagabow

## Manawan/Wemotaci

**Francis Pegahmagabow** ki nitawikiw  nikikw pisimw 1889 wec nete Shawanaga First Nation nehiro oteno Nobel Ontario. Binaaswi icinikasopan (Itactan itemkan). Ki matcekiw nete Shawanaga kirika ki kiskinohamawakaniwiw atoskewin acitc wepahapewin. Ki matotaso acitc ki kwetcitaw katolik aiamihewin. 

1914 otatakon pisim wec ki posiw kantopariwin nete Valcartier. Pakwe Emitikoci Aski nete ka ici mitciparinaniwonik minowatc ki icaw kitci nta ntoparitc. Ki nta aitacikew nete nac ka ickwaparinik natopariwiniw, acitc ki kanewiw piapiskw tapickakan osam eki micta sokitehetc acitc e micta kackitatc e apitcitatc paskisikaniriw. Okimaw ki icinikatakiniw wec 1921 acitc 1925, kaie tca minwatc 1942 acitc 1945, Wasauksing oteno nete. Minwatc okimacic ki ispariw wec 1933 acitc 1936 nete Parry Island (Wasauksing oteno)

## Opitciwan

Tipanictawin:E matcectakaniwok‎
Réginald Echaquan

## Manawan/Wemotaci

Manawanik, Lanaudière itekera pe otciw **Réginald Échaquan**. Kiapatc ota tacikew.
Louis Echaquan acitc Madelaine Newashish icinikasoriwa onikihikwa. Ki wikimew Bianca Moar 1996 ka tatopiponkarik ota manawanik ki onitcaniciwokw tapickotc, ki niariniriwa onitcaniciwowa
Weckatc kipe ocihew metowe iriniwa. Pinaskin icinikatitisopanak Steve kirika Rodrigue ki mamo ocihewokw. Ani apitc 16 tatopiponesipan Reginald. Witci metowemepan anihi Rodrigue acitc Steve. Nictam ka metowetcik, tepirak papowapikepitcikaniw metowakepanak. Mitcetaw kipe kiew Réginald aka tca tapwe e petcicoriaespan, seker e kicikamowatc okowimesa kitci mitcsoritci eki osami tcakhartci ocoriamiriw. Wir tepirak miparitapan otapan eka eki miparitartci okowimesa acitc e minikweritci. Kekat ki icinakoniw kitci ocihatcik tekarepa. Ntowatc tca ki pontaw, kitca koski icaw kiskinohomatokomikokw, kitci kiskinohomake iriniwitcik kitci miro matcihawosotc.

## Opitciwan

Tipanictawin:E matcectakaniwok‎
Atikamekw metowanikana

## Manawan/Wemotaci
Weckatc awaci metowana.
Epwamici takok metowana ka kicatak, arimatc wirawaw tipirowe ki ocitawok Atikamekw nehirowisiok metowaniw otci onitcaniciwawa. Kirika aric e natowi kwetcitahatcik ke ici nikani nisawiritci mekwatc e matcekiritci. Nama ki otci otapinamok metowaniw wirawaw tipirowe ki ocitwewok kaie mocak notcimik ki otinamok kekotc ma awesisik kitci ocitawok. Nikotc ecinakonik ke iti ititoskeritci onitcaniciwawa ekoni ka icitatcik kaie ke otitikotc awacic nipira kitci kitaweritak kirika aka orina ke koctatikonik metowaniw. Ki ocitawok metowaniw otcita kitci witcihikotc awacic kitci ocihomakanik okitaweritamowin. Tarasak kirika napitc kitci iti matce kwetcitatc ke totak iti matce ntohote anaha awacic. Nama arotcikotc ki otci icitawok metowaniw, mocak ki kanawapatamok e iti asitatisiritci awaca kirika mocak e iti kiskinohamowatcik tan ke irapatanik aniheriw aki ocitatc. Tepirak mocak mictikoriw ki totamok e ocitatcik metowaniw. Ki micta mitceniw erowek weckatc awacic ka ici titak aka orina kitci natowi cikateritak. Tapwe kaskina kaki icitatcik, mocak ki pamitoneritamok ke icinakotatcik metowaniw otcitakotc e natowi nisawihatcik onitcaniciwawa ke iti aititoskeritcik kirika kicatc e kokwetcitahatcik iti matce atoskewate kewirawaw. Peikon kaie aniki ickwecak ki takoniw metowaniw kaki ocitakaniwonik wirawaw otci  acitc mia ke icinakonik iti matcekiwate, nac kitci matce iskwewitcik wirawaw meka tipirowe kata wapamawosowok, nama tca kata waneritamok iti tiratawe awaca. Ekota ka otci ocitatcik metowaniw mocak eki nosinetatcik, tan ke ici nikani nisawihatcik awaca. Tekaci nama wiskat ki otci koctatikoniw kaki ocitatcik kaie mocak kaskina pa peikw awacic ki titam ke ometowanitc. Enko tca pa peikw e nta kiskeritamok e aicinikateki kirika e airapataki. 
Enko tca nehi metowanikana; 
* Cicikon,
* Tewehikan,
* Tapohon,
* Atcapicic,
* Amiskw opitcikai,
* Mictikw rotinikan,
* Potatcikan,
* Irinikekotcikanicic,
* Towekoto,
* Packahotcikan.


Jean-Paul Echaquan ka ki werisinahak

## Opitciwan

Tipanictawin:E matcectakaniwok‎
Cicikon

vignette|Cicikon
Atikamekw metowanikana

Awaci metowan kaki micta kictapatak ote Atikamekw nehirowisiskak aniki otci awacak mekwatc ka iti matce nitawokitcik. Mekwatc iskwew e menowehawosotc kaie kitci micta mirokwamiritci onitcanica enkweriw ka kotoweparihatc. Micta kinec apatisiw anaha cicikon kotcikotc e iti asitatisitc awacic nac e iti kictapeitc. Kecpin e akositc awacic enko anihi ka itactowakaniwitc kitci metowaketc kekotc ma awik kitci tarowecimatc, erowek tca iti micta cowatc ispariw awacic kaie nama orina kicinaterimo. Takoniw kaki icihakaniwitc anaha cicikon kotcikotc ecinakok aski ka kiskeritakok aski e waieak kaie e pakahamakak kirika tekaci misiwe askik ka ki otinikatek e ocihakaniwitc cicikon.
Tapohon

Atikamekw metowanikana
Awaci metowan kaki ocitatc Atikamekw nehirowisiw mekwatc e iti matceatisiritci onitcanica tepirak kitci natowi otamihatc kaie kitci natowi totowatc kitci ki nitawokitasoritci acitc kitci pisinatisiritci. Kiapatc neta kaskina notcimik ki otinam mekwatc e ocihatc tapohona anihi tca wikwasatikw orakeskwa ki totowew kirika mictcikociriw e notimaskonik acitc aniheriw pakekiniapiriw. Awacic e kwetcitatc kitci micta miro nahacowetc kirika aric kitci pisinatisiwaketc, ekota meka kirowe ka miroparinik awacic kitci iti micta miro kakitaweritak. Arimatc tca orikotew wikwasatiko orakeskwa kitci waiesiritci kirika pakekiniapiriw tapeckicam kitci kinowapekanik.